13. 8. 92 De Europæiske Fællesskabers Tidende Nr. L 230/27 (Retsakter hvis offentliggørelse ikke er obligatorisk) RÅDET RÅDETS AFGØRELSE af 13. juli 1992 om meddelelse af Fællesskabets accept af den internationale kaffeoverenskomst af 1983 som forlænget indtil den 30. september 1993 (92/422/EØF) RÅDET FOR DE EUROPÆISKE FÆLLESSKABER HAR — - under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 116, under henvisning til forslag fra Kommissionen, og ud fra følgende betragtninger : Rådet godkendte ved afgørelse 87/485/EØF (!) den inter- nationale kaffeoverenskomst af 1983, som trådte i kraft den 1. oktober 1983 for en periode på seks år indtil den 30. september 1989; ved resolution nr. 347 af 4. juli 1989 besluttede Det Inter- nationale Kafferåd, at gyldigheden af overenskomsten skulle forlænges for en periode på to år indtil den 30. september 1991; ved resolution nr. 352 af 28. september 1990 besluttede det, at gyldigheden af overenskomsten skulle forlænges for en ny periode på et år indtil den 30. september 1992 ; ved resolution nr. 355 af 27. september 1991 besluttede det, at gyldigheden af overenskomsten skulle forlænges for en ny periode på et år indtil den 30. september 1993; alle medlemsstaterne har givet udtryk for, at de vil anvende overenskomsten ; Fællesskabet og dets medlemsstater bør samtidig give De Forenede Nationers generalsekretær meddelelse om deres accept af overenskomsten, som forlænget indtil den 30. september 1993 — ()) EFT nr. L 276 af 29. 9. 1987, s. 61. TRUFFET FØLGENDE AFGØRELSE : Artikel 1 1. I overensstemmelse med Det Internationale Kaffe- råds resolution nr. 355 af 27. september 1991 godkendes den internationale kaffeoverenskomst af 1983, som forlænget indtil den 30. september 1993, herved på Fællesskabets vegne. Teksten til resolutionen er knyttet til denne afgørelse. 2. Så snart de interne procedurer, der er nødvendige med henblik herpå, er afsluttet, giver Fællesskabet og dets medlemsstater samtidigt De Forenede Nationers general- sekretær meddelelse om deres accept af overenskomsten, som forlænget indtil den 30. september 1993. Artikel 2 Formanden for Rådet bemyndiges til at udpege den person, der er beføjet til på Fællesskabets vegne at depo- nere den i artikel 1, stk. 2, omhandlede meddelelse. Udfærdiget i Bruxelles, den 13. juli 1992. På Rådets vegne N. LAMONT Formand